recursal/SuperWikiNEXT-32B huggingface dataset:
**Μώλωπας** (ή αλλιώς μελανιά ή εκχύμωση) ονομάζεται ένα είδος αιματώματος σε βιολογικούς ιστούς. Προκαλείται από τη ρήξη των τριχοειδών αγγείων στα βαθύτερα στρώματα του υποδόριου ιστού, και έτσι το αίμα διαρρέει γύρω από τους ιστούς αυτούς. Οι μώλωπες συνήθως προκαλούνται από αμβλύ χτύπημα ή πίεση και τις περισσότερες φορές προκαλούν πόνο αλλά δε κρύβουν περαιτέρω κίνδυνο. Κατά την επούλωση, το χρώμα του μώλωπα σταδιακά μετατρέπεται σε μια κιτρινωπή απόχρωση, ως αποτέλεσμα του σχηματισμού χρωστικών της χολής και της αποσύνθεσης και σταδιακής απορρόφησης του αίματος.

Στην αιμορροφιλία, λόγω προβλημάτων πήξης του αίματος, μπορεί να υπάρχουν σχεδόν πάντα μώλωπες του δέρματος και των μαλακών ιστών. Εάν το τραύμα είναι αρκετά έντονο για να σπάσει το δέρμα και να επιτρέψει στο αίμα να διαφύγει από τους διάμεσους ιστούς, ο τραυματισμός δεν είναι μώλωπας αλλά αιμορραγία. Αυτού του τύπου οι τραυματισμοί, ωστόσο, μπορεί να συνοδεύονται από μώλωπες σε άλλα σημεία του δέρματος.

Οι μώλωπες εμφανίζονται στο δέρμα, στους μύες και στα οστά. Δεν πρέπει να συγχέονται με άλλες βλάβες του δέρματος, διαφορετικής αιτιολογίας, που έχουν παρόμοια εμφάνιση. Τέτοιες βλάβες περιλαμβάνουν την πετέχεια (< 3 χιλ.), την πορφύρα (< 10 χιλ.) και την εκχύμωση ή μώλωπα (> 10 χιλ.).

Παραπομπές
----------

1. 1 2  «Bruises». *medlineplus.gov*. Ανακτήθηκε στις 28 Μαΐου 2022.
2. ↑  «Dorlands Medical Dictionary:contusion». *web.archive.org*. 14 Μαΐου 2010. Αρχειοθετήθηκε από το πρωτότυπο στις 14 Μαΐου 2010. Ανακτήθηκε στις 28 Μαΐου 2022. CS1 maint: Unfit url (link)
3. 1 2 3  «bruise | pathology | Britannica». *www.britannica.com* (στα Αγγλικά). Ανακτήθηκε στις 28 Μαΐου 2022.
4. ↑  Kumar, Vinay· Abbas, Abul K. (8 Μαρτίου 2017). *Robbins Basic Pathology E-Book*. Elsevier Health Sciences. ISBN 978-0-323-39413-0.
5. ↑  «Bruise: MedlinePlus Medical Encyclopedia». *medlineplus.gov* (στα Αγγλικά). Ανακτήθηκε στις 28 Μαΐου 2022.
6. ↑  Kinnaman, Karen A.; Binder, William D.; Nadel, Eric S.; Brown, David F. M. (2015-04). «Petechiae, anemia, and thrombocytopenia». *The Journal of Emergency Medicine* **48** (4): 461–465. doi:10.1016/j.jemermed.2014.12.023. ISSN 0736-4679. PMID 25661311. .
7. ↑  Lotti, T. (1994-01). «The purpuras». *International Journal of Dermatology* **33** (1): 1–10. doi:10.1111/j.1365-4362.1994.tb01483.x. ISSN 0011-9059. PMID 8112930. .
8. ↑  «Bleeding into the skin: MedlinePlus Medical Encyclopedia». *medlineplus.gov* (στα Αγγλικά). Ανακτήθηκε στις 28 Μαΐου 2022.
9. ↑  «Hematoma». *emedicinehealth.com*. Ανακτήθηκε στις 28 Μαΐου 2022.

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **μώλωπας**  |
Στην ελληνική μυθολογία ο **Μύσκελος** ήταν ο ήρωας ιδρυτής της πόλης Κρότωνας στην Ιταλία. Χρονολογικά κατατάσσεται στον 8ο αι. π.Χ. και η ίδρυση του Κρότωνα ανέρχεται στο 757 π.Χ..

Κατά την αρχαιότερη παράδοση ο Μύσκελος ήταν Αχαιός , από την πόλη Ρύπες, που ήθελε να ιδρύσει αποικία στη Μεγάλη Ελλάδα. Ο θεός Απόλλων τον διέταξε με δελφικό χρησμό να ιδρύσει τον Κρότωνα σε συγκεκριμένη τοποθεσία. Φθάνοντας όμως εκεί, ο Μύσκελος διαπίστωσε ότι εκεί κοντά υπήρχε η Σύβαρις και γι' αυτό ρώτησε τον Απόλλωνα αν ήταν ανάγκη να ιδρύσει και άλλη πόλη στην ίδια περιοχή. Ο θεός τον διαβεβαίωσε ότι συμφωνούσε να ιδρυθεί και άλλη πόλη, και τότε ο Μύσκελος ίδρυσε τον Κρότωνα, ο οποίος τελικά θα υπερίσχυε πάνω στη Σύβαρη.

Παραπομπές
----------

1. ↑  Karl Otfried Müller (1797-1840), μετάφραση George Cornewall Lewis (1806-1863) και Henry Tufnell (1805-1854), επιμ. (1839). *The history and antiquities of the Doric race* (στα Αγγλικά). Λονδίνο: Murray. σελίδες Τόμος Β'. Ανακτήθηκε στις 16 Σεπτεμβρίου 2009.
Η παραλία του Μύρτου από ψηλά το 2007.
Η μαγευτική παραλία του Μύρτου κόβει την ανάσα.
Η **παραλία Μύρτου** ή απλά **Μύρτος** είναι μια παραλία στη Κεφαλονιά. Θεωρείται η πιο διάσημη παραλία του νησιού και ένα από τα κύρια αξιοθέατά του, αφού τα τελευταία χρόνια συγκεντρώνει πολύ κόσμο. Βρίσκεται στο βόρειο μέρος του νησιού, στο Δήμο Πυλαρέων, 30 χιλιόμετρα βόρεια από το Αργοστόλι. Το πιο κοντινό χωρίο είναι τα Διβαράτα, 2,5 χλμ νότια της παραλίας. Έχει άσπρα βότσαλα και γαλάζια νερά λόγω των ρευμάτων της περιοχής. Η παραλία περιβάλλεται από γκρεμούς και έχει μήκος περίπου 800 μέτρα. Στην άκρη της υπάρχει μια μικρή σπηλιά.

Η παραλία είναι βραβευμένη με τη γαλάζια σημαία και έχει αναδειχθεί 11 φορές ως η καλύτερη παραλία της Ελλάδας σε ψηφοφορία του thalassa.gr, περισσότερες από κάθε άλλη παραλία. Ο Μύρτος είναι οργανωμένη παραλία, με καντίνα, ομπρέλες, ξαπλώστρες και ναυαγοσώστη. Η παραλία είναι επικίνδυνη διότι ως ανοικτός κόλπος, κατά τη διάρκεια κακοκαιρίας εμφανίζονται μεγάλα κύματα, και πολλοί κολυμβητές έχουν πεθάνει. Στην παραλία διοργανώνεται κάθε Αύγουστο το *Πολιτιστικό Καλοκαίρι*, ένα μουσικό φεστιβάλ του δήμου Πυλαρέων.

Παραπομπές
----------

1. ↑  Οι 12 ωραιότερες παραλίες! Το Βήμα, 5 Ιουλίου 1998
2. 1 2 3  Κεφαλονιά-Μύρτος 
Αρχειοθετήθηκε 2012-06-17 στο Wayback Machine. cityguides. Ανακτήθηκε 7 Μαΐου 2012
3. 1 2  kefaloniavisit.com: Η διάσημη παραλία Μύρτος[*νεκρός σύνδεσμος*]
4. ↑  Γαλάζιες Σημαίες 2011 Αρχειοθετήθηκε 2011-10-28 στο Wayback Machine. ΕΕΠΦ. Ανακτήθηκε 7 Μαΐου 2012

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μύρτος Κεφαλονιάς** |

* Δείτε την παραλία Μύρτος με εικονική περιήγηση 360°, από το 360sites.gr Αρχειοθετήθηκε 2014-07-08 στο Wayback Machine.
Το **Ρίβας** (*Rivas*) είναι πόλη και δήμος της νοτιοδυτικής Νικαράγουας, κτισμένη πάνω στον ομώνυμο ισθμό που σχηματίζεται ανάμεσα στον Ειρηνικό Ωκεανό και τη μεγάλη Λίμνη Νικαράγουα. Η πόλη έχει πληθυσμό 35.276 κατοίκους με βάση εκτίμηση του 2020 και είναι πρωτεύουσα του Διαμερίσματος του Ρίβας. Ο ομώνυμος δήμος έχει πληθυσμό 54.727 κατοίκους, μια αύξηση 44,7% σε σχέση με το 1995.

Γεωγραφία και κλίμα
-------------------

Το Ρίβας είναι κτισμένο σε μέσο υψόμετρο 67 μέτρα πάνω από την επιφάνεια της θάλασσας και σε γεωγραφικές συντεταγμένες του κέντρου του 11°26΄20΄΄ Βόρειο πλάτος και 85°49΄44΄΄ Δυτικό μήκος (κεντρικό πάρκο). Το κέντρο της πόλεως απέχει 4,5 χιλιόμετρα από τη Λίμνη Νικαράγουα και 18 από την ακτή του Ειρηνικού Ωκεανού σε ευθεία γραμμή. Η έκταση του Δήμου Ρίβας είναι 281 τετραγωνικά χιλιόμετρα και αντιστοιχεί στο 13,0% της εκτάσεως του Διαμερίσματος Ρίβας, που έχει 10 δήμους.

Η πόλη έχει κλίμα τροπικής σαβάνας (*Aw* κατά την Κλιματική ταξινόμηση Κέππεν), με μια σύντομη ξηρή εποχή από τον Ιανουάριο μέχρι τον Απρίλιο και μια μακρά εποχή των βροχών από τον Μάιο μέχρι τον Οκτώβριο. Η θερμοκρασία παραμένει σταθερή σε όλη τη διάρκεια του έτους, με την ξηρή εποχή να είναι ελαφρώς δροσερότερη. Η μέση ετήσια βροχόπτωση είναι 1.345 χιλιοστόμετρα.

Ενδιαφέροντα
------------

* Η πόλη φιλοξενεί μουσείο ιστορίας και ανθρωπολογίας.
* Είναι η γενέτειρα της πρώτης (και μοναδικής μέχρι σήμερα) γυναίκας Προέδρου της Νικαράγουα, της Βιολέτα Τσαμόρο.

Παραπομπές
----------

1. ↑  *Απογραφή του 2005 στη Νικαράγουα*.
2. ↑  Citypopulation.de: «Population of departments and municipalities in Nicaragua»

Δείτε επίσης
------------

* Διώρυγα Νικαράγουα, σχέδιο που θα περνούσε κοντά από την πόλη

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 157116742
* LCCN: n81082551

 |

 |
Ο σεΐχης **Νασέρ αλ Μουχάμαντ αλ Αχμάντ αλ Σαμπάχ** ήταν ο πρωθυπουργός του Κουβέιτ από το 2006 ως το 2011.

Πρωθυπουργία
------------

Γεννήθηκε το 1940. Έγινε Υπουργός Πληροφοριών και υπηρέτησε ως πρεσβευτής στο Ιράν. Έκανε σπουδές Πολιτικών και νομικών επιστημών στο Πανεπιστήμιο της Γενεύης. Στις 7 Φεβρουαρίου 2006 διορίστηκε από τον Εμίρη Πρωθυπουργός του Κουβέιτ. Στις 6 Μαρτίου του 2007 επαναδιορίστηκε Πρωθυπουργός, έπειτα από την παραίτηση της προηγούμενης κυβέρνησης στις 4 Μαρτίου. Είχε προηγηθεί πρόταση μομφής κατά του Υπουργού Υγείας. Αργότερα, το Δεκέμβριο του 2007 παραιτήθηκε και ο Υπουργός Πληροφοριών. Το Μάρτιο του 2008 η κυβέρνηση του αλ-Σαμπάχ παραιτήθηκε. Στις 17 Δεκεμβρίου του ίδιου χρόνου επαναδιορίστηκε στην πρωθυπουργία. Η κυβέρνηση παραιτήθηκε και η παραίτηση έγινε δεκτή από τον Εμίρη στις 16 Μαρτίου του 2009.
Στις 9 Μαΐου, έπειτα από την εκλογή νέου Κοινοβουλίου , ο Νασέρ αλ-Μουχάμαντ έλαβε εκ νέου εντολή για σχηματισμό κυβέρνησης, για 6η συνεχή φορά. Τον Δεκέμβριο του 2009 βουλευτές της αντιπολίτευσης κατέθεσαν πρόταση μομφής εναντίον του πρωθυπουργού, κατηγορώντας τον ως "μη συνεργάσιμο". Επίσης, καταγγελίες έκαναν λόγο για κατάχρηση εκατομμυρίων δολαρίων από το Γραφείο του πριν τις εκλογές του 2008 και για χρηματισμό ενός βουλευτή.

Στις 3 Ιανουαρίου 2011, έπειτα από την καταστολή διαδήλωσης της αντιπολίτευσης τον προηγούμενο μήνα, με απολογισμό 14 τραυματίες (στις 8 Δεκεμβρίου 2010), η κυβέρνηση ήρθε ξανά αντιμέτωπη με πρόταση μομφής στο Κοινοβούλιο, η οποία απορρίφθηκε οριακά. Ειδικότερα, 25 βουλευτές την υπερψήφισαν και ισάριθμοι την καταψήφισαν. 

Την 1η Απριλίου 2011 η κυβέρνησή του παραιτήθηκε, αφήνοντας ανοικτό το ενδεχόμενο να διεξαχθούν πρόωρες εκλογές. Στις 8 Μαΐου 2011 ο αλ-Σαμπάχ ανακοίνωσε την νέα κυβέρνηση, της οποίας το σχήμα παρέμεινε όμως αμετάβλητο. Η ορκωμοσία της έγινε στις 10 Μαΐου 2011.

Παραπομπές
----------

1. ↑  BOE-A-2008-9138.
2. ↑  World Rulers, Μάρτιος 2008
3. ↑  Εξπρές[*νεκρός σύνδεσμος*], Κουβέιτ. Αποδέχθηκε την παραίτηση της κυβέρνησης της χώρας ο εμίρης του Κουβέιτ , 16 Μαρτίου 2009.
4. ↑  Kuwait MPs seek to unseat PM *Al Jazeera*
5. ↑  *Al Jazeera*, Kuwait PM survives confidence vote, 5-1-2011.
Ο **πύραυλος φωτονίου** είναι ένας υποθετικός πύραυλος ο οποίος χρησιμοποιεί ώθηση από εκπεμπόμενα φωτόνια για την προώθηση του. Η κλασσική περίπτωση τέτοιου είδους πυραύλου είναι η ιδανική υπόθεση όπου όλα τα καύσιμα μετατρέπονται σε φωτόνια, τα οποία ακτινοβολούν προς την ίδια κατεύθυνση. Πιο ρεαλιστικά, κάποιος λαμβάνει υπόψη του ότι η δέσμη των φωτονίων δεν παραλληλίζεται εντελώς, ότι δεν μετατρέπονται όλα τα καύσιμα σε φωτόνια κλπ.

Ταχύτητα
--------

Η ταχύτητα την οποία θα φτάσει ένας ιδανικός πύραυλος φωτονίου, με απουσία εξωτερικών δυνάμεων, εξαρτάται από την αναλογία αρχικής με τελική μάζα:

{\displaystyle v=c{\frac {\left({\frac {m\_{i}}{m\_{f}}}\right)^{2}-1}{\left({\frac {m\_{i}}{m\_{f}}}\right)^{2}+1}}}

όπου {\displaystyle m\_{i}} είναι η αρχική μάζα και {\displaystyle m\_{f}} η τελική.

Ο παράγοντας γ που αντιστοιχεί σ'αυτήν την ταχύτητα έχει την εξής απλή έκφραση:

{\displaystyle \gamma ={\frac {1}{2}}\left({\frac {m\_{i}}{m\_{f}}}+{\frac {m\_{f}}{m\_{i}}}\right)}

Παραγωγή
--------

Συμβολίζουμε την ορμή του πυραύλου σε ακινησία ως {\displaystyle P\_{i}}, τον πύραυλο αφού έχει κάψει τα καύσιμά του ως {\displaystyle P\_{f}} και την ορμή των εκπεμπόμενων φωτονίων ως {\displaystyle P\_{\text{ph}}}. Η διατήρηση του ορμής υπονοεί ότι:

{\displaystyle P\_{\text{ph}}=P\_{i}-P\_{f}}

υψώνοντας στο τετράγωνο και τις δυο πλευρές (δηλ. λαμβάνοντας το εσωτερικό γινόμενο Lorenz και των δυο πλευρών με τον εαυτό τους) μας δίνει:

{\displaystyle P\_{\text{ph}}^{2}=P\_{i}^{2}+P\_{f}^{2}-2P\_{i}\cdot P\_{f}}

Σύμφωνα με τη σχέση ενέργειας - ορμής, το τετράγωνο της ορμής ισοδυναμεί με το τετράγωνο της μάζας και {\displaystyle P\_{\text{ph}}^{2}=0} επειδή όλα τα φωτόνια κινούνται προς την ίδια κατεύθυνση. Οπότε η παραπάνω εξίσωση μπορεί να γραφτεί και ως:

{\displaystyle 0=m\_{i}^{2}+m\_{f}^{2}-2m\_{i}m\_{f}\gamma }

Λύνοντας για τον παράγοντα γ μας δίνει:

{\displaystyle \gamma ={\frac {1}{2}}\left({\frac {m\_{i}}{m\_{f}}}+{\frac {m\_{f}}{m\_{i}}}\right)}

Πηγές
-----

  

  



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Photon rocket  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **σάλπα** ή **σάρπα** (επιστημονική ονομασία *Sarpa salpa*) είναι είδος θαλάσσιου ψαριού της οικογένειας των σπαριδών, το οποίο αναγνωρίζεται από τις πολλές χρυσές λωρίδες που φέρει κατά μήκος του ασημόχρωμου σώματός της.

Βρίσκεται στον ανατολικό Ατλαντικό Ωκεανό, από τον Βισκαϊκό κόλπο μέχρι τη Νότια Αφρική, και στη Μεσόγειο Θάλασσα. Μερικές φορές απαντάται και βορειότερα, μέχρι τη Μεγάλη Βρετανία. Υπάρχει σε αρκετά μεγάλους αριθμούς και απαντάται συνήθως από την επιφάνεια της θάλασσας μέχρι βάθος 70 μέτρων. Τα αρσενικά έχουν συνήθως μήκος από 15 ως 30 cm, ενώ τα θηλυκά είναι πολύ μεγαλύτερα, με μήκη από 31 ως 45 cm. Το μέγιστο μήκος που έχει βρεθεί ποτέ είναι 51 cm.

Η σάλπα ψαρεύεται εύκολα με καλαμίδι και αγκίστρι δολωμένο με ζυμάρι, και το κρέας της τρώγεται από τον άνθρωπο, αν και δεν θεωρείται τόσο νόστιμο, αλλά χρησιμεύει και ως ζωντανό δόλωμα. Πιάνεται επίσης με δίχτυα και με κιούρτους. Το ψάρι αυτό έγινε γνωστό από άρθρα που έλαβαν μεγάλη δημοσιότητα το 2006, όταν δύο άνδρες που το έφαγαν σε εστιατόριο της περιοχής της δυτικής Μεσογείου άρχισαν να έχουν ακουστικές και οπτικές παραισθήσεις. Αυτές οι παραισθήσεις, που περιγράφηκαν ως «τρομακτικές», αναφέρθηκε ότι δημιουργήθηκαν μερικά λεπτά μετά την πέψη του ψαριού και διήρκεσαν επί 36 ώρες.

Παραισθήσεις από κατανάλωση ψαριού (*ichthyoallyeinotoxism*) έχουν αναφερθεί συχνά για άλλα είδη, αλλά όχι για τη σάλπα. Στην πραγματικότητα σερβίρεται αρκετές φορές σε ψαροταβέρνες στις ακτές της Μεσογείου. Η πιθανότερη αιτία είναι ότι το ψάρι έχει φάει κάποια είδη μακροφυκών (ίσως το *Caulerpa prolifera* της Μεσογείου ή η συνηθέστερη ποσειδωνία) ή φυτοπλαγκτού, οι τοξίνες των οποίων το καθιστούν παραισθησιογόνο. Οι επιδράσεις που περιγράφηκαν είναι παρόμοιες με τις επαγόμενες από ινδολοτρυπταμινικά ψυχεδελικά φάρμακα.

Παραπομπές
----------

1. 1 2  Froese, Rainer & Pauly, Daniel, επιμ. (2015). "*Sarpa salpa*" στην FishBase. Έκδοση: Απρίλιος 2015.
2. ↑  «Activity patterns, home-range size, and habitat utilization of *Sarpa salpa* (Teleostei: Sparidae) in the Mediterranean Sea». *ICES Journal of Marine Science* **63** (1): 128–139. 2006. doi:10.1016/j.icesjms.2005.06.010.. Ανακτήθηκε στις 12 Φεβρουαρίου 2015.
3. 1 2  Pommier, De Haro (Οκτώβριος 2006). «Hallucinatory Fish Poisoning (Ichthyoallyeinotoxism): Two Case Reports From the Western Mediterranean and Literature Review». *Clinical Toxicology, τόμ. 44, No. 2, σελ. 187*.. Ανακτήθηκε στις 2010-07-19.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σάλπα** |


|  |  |
| --- | --- |
| Wikispecies logoWikispecies logo | Τα Βικιείδη έχουν πληροφορίες για το θέμα:   **Σάλπα** |

* Λήμμα «σάλπα» στη *Νέα Ελληνική Εγκυκλοπαίδεια* «Χάρη Πάτση», τόμ. 20 (1975), σελ. 105


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Salema porgy  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Συντεταγμένες: 45°5′52.04″N 7°20′35.81″E﻿ / ﻿45.0977889°N 7.3432806°E﻿ / 45.0977889; 7.3432806

Η **Σάκρα ντι Σαν Μικέλε** (ιταλικά: *Sacra di San Michele*), (είναι γνωστή και ως **Αββαείο του Αγίου Μιχαήλ**), είναι θρησκευτικό σύμπλεγμα στο Όρος Πιρκιριάνο, που βρίσκεται στο νότιο τμήμα του Βαλ ντι Σούζα, στο Δήμο του Σαντ'Αμπρότζο ντι Τορίνο, στη Μητροπολιτική Πόλη του Τορίνο, στην περιφέρεια του Πεδεμοντίου, στη βορειοδυτική Ιταλία. Το αββαείο, το οποίο κατά το μεγαλύτερο μέρος της ιστορίας του βρισκόταν υπό τον έλεγχο των Βενεδικτίνων, πλέον βρίσκεται υπό τον έλεγχο των Ροσμινιανών. 

Η κατασκευή του ξεκίνησε το 10ο αιώνα και ολοκληρώθηκε τον 11ο αιώνα. Η πιο σημαντική περίοδος του μοναστηριού ήταν από το 12ο μέχρι το 15ο αιώνα όταν αποτελούσε ένα από τα σημαντικότερα πνευματικά κέντρα των Βενεδικτίνων μοναχών στην Ιταλία.

Η Σάκρα ντι Σαν Μικέλε αποτέλεσε σε μεγάλο βαθμό την έμπνευση για το βιβλίο Το Όνομα του Ρόδου, του Ουμπέρτο Έκο.

Παραπομπές
----------

1. 1 2 3  «Indagine sui musei e le istituzioni similari». *d:Q112132470*. 2022.
2. 1 2  *dati.beniculturali.it*.
3. ↑  Ανακτήθηκε στις 6  Ιανουαρίου 2021.
4. 1 2  *Città e Cattedrali*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 145398075
* LCCN: n85277014
* ISNI: 0000 0001 2177 7028
* GND: 1247721-7
* SUDOC: 035009306
* BNF: cb12569865h (data)
* HDS: 007109

 |

 |
Δορυφορική εικόνα του Βόρειου νησιού Αγκαλέγκα.
Τα **νησιά Αγκαλέγκα** (γαλλικά: îles Agaléga) είναι δύο απώτερα νησιά του Μαυρικίου τα οποία βρίσκονται στον Ινδικό Ωκεανό, περίπου 1.000 χιλιόμετρα βόρεια του νησιού του Μαυρίκιου. Ο πληθυσμός των νησιών τον Ιούλιο του 2011 υπολογιζόταν σε 300 κατοίκους. Τα νησιά έχουν συνολική έκταση 2.600 εκτάρια. Το Βόρειο νησί έχει μήκος 12,5 χλμ και πλάτος 1,5 χλμ, ενώ το Νότιο νησί έχει μήκος 7 χλμ και πλάτος 4,5 χλμ. Το Βόρειο νησί φιλοξενεί τον αεροδιάδρομο των νησιών και την πρωτεύουσα Βιντ Σινκ. Τα νησιά είναι γνωστά για τους κοκοφοίνικές τους, η παραγωγή των οποίων είναι η κύρια βιομηχανία τους, και για το υποείδος γκέκο Phelsuma borbonica agalegae.

Παραπομπές
----------

1. ↑  «Geography − location». Government of Mauritius. Αρχειοθετήθηκε από το πρωτότυπο στις 14 Νοεμβρίου 2012. Ανακτήθηκε στις 25 Ιουλίου 2012.
2. ↑  «About Agalega». Government of Mauritius. Αρχειοθετήθηκε από το πρωτότυπο στις 19 Σεπτεμβρίου 2012. Ανακτήθηκε στις 25 Ιουλίου 2012.

Εξωτερικοί σύνδεσμοι
--------------------

* Πολυμέσα σχετικά με το θέμα  Agalega Islands στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 315136686

 |

 |
Ο **Νικολάι Τιμοφέγιεβιτς Τανάγιεφ** (ρωσικά: Николай Тимофеевич Танаев, γεννήθηκε στις 5 Νοεμβρίου 1945 στο χωριό Μιχαϊλόβκα, Περιφέρεια Πένζας, Ρωσική ΣΟΣΔ, Σοβιετική Ένωση και απεβίωσε στις 19 Ιουλίου 2020) υπηρέτησε ως πρωθυπουργός από το 2002 έως το 2005, υπό τον Πρόεδρο Ασκάρ Ακάγιεφ. Είναι εθνοτικός Ρώσος. Υπηρέτησε ως Αντιπρόεδρος της Κυβέρνησης υπό τον Κουρμανμπέκ Μπακίγιεφ και έγινε προσωρινός πρωθυπουργός στις 22 Μαΐου 2002, αφού ο Ακάγιεφ απέλυσε τον Μπακίγιεφ. Έγινε επίσημα πρωθυπουργός οκτώ ημέρες αργότερα, όταν τον επιβεβαίωσε το Ανώτατο Συμβούλιο.

Ως πρωθυπουργός επέζησε πρότασης δυσπιστίας στις 8 Απριλίου 2004. 27 βουλευτές ψήφισαν υπέρ και 14 κατά για να τον απομακρύνουν από το αξίωμα, αποτυγχάνοντας να φτάσουν το όριο των 30 ψήφων.

Στις 24 Μαρτίου 2005, ο Τανάγιεφ παραιτήθηκε από πρωθυπουργός εν μέσω της Επανάστασης του Τουλίπας. Σχεδόν έναν μήνα αργότερα έγινε ειδικός απεσταλμένος για τις διεθνείς οικονομικές σχέσεις στην ιδιαίτερη πατρίδα του, την Πένζα, στη Ρωσία. Ωστόσο, μέχρι τον Ιούνιο ο Γενικός Εισαγγελέας Αζιμπέκ Μπεκναζάροφ δήλωσε στο Κοινοβούλιο ότι το γραφείο του είχε εκδώσει εντολή για σύλληψη του Τανάγιεφ. Μια από τις κατηγορίες ήταν για τα 40 εκατομμύρια δολάρια (977.000 δολάρια ΗΠΑ) σε κρατικά κεφάλαια που φέρεται ότι μεταφέρθηκαν σε εταιρεία που ελέγχεται από το γιο του.

Ήταν ο πρώτος εθνοτικός Ρώσος πρωθυπουργός της Κιργιζίας μετά την ανεξαρτησία της.

Παραπομπές
----------

1. ↑  Bruce Pannier, "Kyrgyzstan: Prime Minister Narrowly Survives Confidence Vote", Radio Free Europe/Radio Liberty, 9 Απριλίου 2004.

Εξωτερικοί σύνδεσμοι
--------------------

* Επίσημη ιστοσελίδα
* Κυβερνητική ιστοσελίδα
* Moscow on alert for Muslim militancy Αρχειοθετήθηκε 2012-07-16 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 9153239452529450000
* GND: 1163128554

 |

 |
Οι απόστολοι **Πρίσκιλλα** (ή και **Πρίσκα**) **και Ακύλας** ήταν ζευγάρι Ιουδαίων από τον Πόντο, σκηνοποιοί και οι δύο στο επάγγελμα. Για το ζεύγος αυτό υπάρχουν πληροφορίες κυρίως στο βιβλίο των Πράξεων των Αποστόλων. Κατά τον διωγμό του αυτοκράτορα Κλαυδίου (41-54 μ.Χ.) (τον οποίο μαρτυρά ο βιογράφος Σουετώνιος) αναγκάστηκαν να φύγουν από τη Ρώμη όπου έμεναν, και να έλθουν στην Κόρινθο. Αν η *Πρίσκιλλα* και ο *Ακύλας* ήταν ήδη χριστιανοί όταν εκδιώχθηκαν από τη Ρώμη, δεν μαρτυρείται. Το γεγονός ότι ο Απόστολος Παύλος έμεινε μαζί τους στην Κόρινθο, σημαίνει και αποδοχή της χριστιανικής τους πίστης. Κατά μία άποψη, η οποία διατυπώνεται στο συναξάρι της 13ης Φεβρουαρίου, βαπτίσθηκαν από τον Παύλο στην Κόρινθο.

Στην Αγία Γραφή ο Απόστολος Παύλος αναφέρει για αυτούς *"Χαιρετισμούς στην Πρίσκιλλα και στον Ακύλα, τους συνεργάτες μου στο έργο του Ιησού Χριστού. Διακινδύνεψαν τη ζωή τους για χάρη μου και τους ευχαριστώ, όχι μόνο εγώ, αλλά κι όλες οι εκκλησίες των εθνών"*. Δεν υπάρχουν σαφείς μαρτυρίες για το τέλος τους, μερικοί όμως συναξαριστές αναφέρουν ότι αποκεφαλίστηκαν από τους ειδωλολάτρες. 

Η μνήμη τους εορτάζεται στις 13 Φεβρουαρίου (επιπλέον, στις 14 Ιουλίου μόνο του *Ακύλα*).

Υποσημειώσεις
-------------

1. ↑  Αναφορές στην Καινή Διαθήκη: *Πράξ*. κεφ. 18. *Ρωμ*. 16,3. *Α΄ Κορ*. 16,19. *Β΄ Τιμ*. 4,19.
2. ↑  *Πράξ*. *18,1* κ.ε.
3. ↑  Γλαβίνας Απόστολος, *Οι Διωγμοί κατά της Εκκλησίας στην προκωνσταντίνεια εποχή*, εκδ. Τέρτιος, Κατερίνη 1992, σελ. 24: *"Η μαρτυρία αυτή* [ενν. του Σουετωνίου] *μας επιτρέπει να υπογραμμίσουμε 1) ότι τουλάχιστο εκείνη την εποχή στη Ρώμη γνώριζαν μόνο τους Εβραίους και σ' αυτούς συγκατέλεγαν και τους Χριστιανούς, 2) ότι στη Ρώμη υπήρχαν Χριστιανοί"*.
4. ↑  *ΘΗΕ*, τόμ. 10 (1967), στ. 588.
5. ↑  *Ο Μέγας Συναξαριστής της Ορθοδόξου Εκκλησίας*, τόμ. Β΄-Φεβρουάριος, έκδ. 8η, Αθήναι 2004, σελ. 332.
6. ↑  *Η Αγία Γραφή* (Παλαιά και Καινή Διαθήκη), Μετάφραση από τα πρωτότυπα κείμενα, Βιβλική Εταιρεία, Αθήνα 1997, σελ. 231.
7. ↑  *Ο Μέγας Συναξαριστής της Ορθοδόξου Εκκλησίας*, τόμ. Β΄-Φεβρουάριος, ό.π.

Βιβλιογραφία
------------

* *Θρησκευτική και Ηθική Εγκυκλοπαίδεια*, τόμ. 10, εκδ. Μαρτίνος Αθ. Αθήνα 1967.
* Μουστάκης Βασίλειος, *Λεξικό της Αγίας Γραφής*, Αθήναι 1955.
Απόσπασμα της Βίβλου στην μπαλινέζικη γλώσσα
Χαιρετισμός στα μπαλινέζικα στην είσοδο σχολικής αίθουσας
Η **μπαλινέζικη γλώσσα** (μπαλινέζικα: Basa Bali) είναι γλώσσα Μαλαιο-πολυνησιακή (Αυστρονησιακή) που ομιλείται κυρίως στο νησί Μπαλί της Ινδονησίας από 3,3 εκατομμύρια ομιλητές. Εκτός του Μπαλί η γλώσσα χρησιμοποιείται επίσης στο νησί Nusa Penida, στο δυτικό Λομπόκ καθώς και στην ανατολική Ιάβα.

Η μεγάλη πλειοψηφία των Μπαλινέζων μιλάνε και την κρατική επίσημη ινδονησιακή γλώσσα. Η μπαλινέζικη και η ινδονησιακή δεν είναι αμοιβαία κατανοητές γλώσσες. Ωστόσο οι ομιλητές της ιαβανέζικης μπορούν να καταλάβουν την μπαλινέζικη γλώσσα μετά από κάποια εξοικείωση. 

Μπαλινέζικη γλώσσα

Εξάπλωση και διατήρηση
----------------------

Το 2011 η Ακαδημία Πολιτισμού του Μπαλί εκτίμησε ότι ο αριθμός των ανθρώπων που χρησιμοποιούν την μπαλινέζικη γλώσσα δεν υπερβαίνει το ένα εκατομμύριο, καθώς στις αστικές περιοχές οι γονείς διδάσκουν στα παιδιά τους μόνο την ινδονησιακή ή και την αγγλική, ενώ η παρουσία της μπαλινέζικης στη διοίκηση και τα ΜΜΕ είναι πενιχρή. Οι περισσότεροι Μπαλινέζοι δεν είναι εξοικειωμένοι με τη γραπτή μορφή της γλώσσας, η οποία χρησιμοποιείται μόνο στην προφορική επικοινωνία , συχνά αναμεμιγμένη μάλιστα με την ινδονησιακή. Ωστόσο η μπαλινέζικη γλώσσα συνεχίζει να χρησιμοποιείται ευρέως στις κοινότητες των Μπαλινέζων της διασποράς και ίσως αποτελέσει πολύτιμο εργαλείο για τη διάσωση της γλώσσας.

Γραμματική
----------

Η σειρά των λέξεων είναι παρόμοια με αυτή της ινδονησιακής, με το υποκείμενο να προηγείται συνήθως του ρήματος και το αντικείμενο να έπεται (SVO). Η ρηματική και ονοματική κλίση είναι περιορισμένη ενώ η μορφολογία είναι πλούσια. Επιθέματα χρησιμοποιούνται για να υποδηλώσουν τα άρθρα και την κτήση. Τα ρήματα δεν αλλάζουν ανάλογα με τον χρόνο. Η γλώσσα δεν έχει γένη και πληθυντικό αριθμό.

### Επίπεδα

Η μπαλινέζικη έχει διάφορα επίπεδα ανάλογα με τη σχέση ιεραρχίας μεταξύ των συνομιλητών: η χαμηλή γλώσσα (basa ketah), η μέση γλώσσα (basa madia) και η υψηλή γλώσσα (basa alus). Τα επίπεδα αυτά συνιστούν διαφορετικές εκδοχές της γλώσσας και διαφέρουν κυρίως ως προς το λεξιλόγιο. Τα ανώτερα επίπεδα της γλώσσας έχουν δανειστεί μεγάλο μέρος του λεξιλογίου τους από την ιαβανέζικη γλώσσα και μια αρχαϊκή μορφή της ιαβανέζικης που ονομάζεται Κάουι (Kawi) χρησιμοποιείται στο Μπαλί ως τελετουργική γλώσσα.

Παραπομπές
----------

1. ↑  «Bali». Ethnologue.
2. ↑  «Balinese language 'will never die'». The Jakarta Post.
Ο **Μπιορν Έρικσον**, ημιμυθικός βασιλιάς της Σουηδίας (882 - 932) ήταν ο πατέρας του Όλαφ Β΄ Μπιόρνσον και του Ερρίκου του Νικηφόρου πρώτου ιστορικού βασιλιά της Σουηδίας και σύμφωνα με τα *Σάγκας του Χάραλντ Χορφάγκρε* και τα *Σάγκας του Ερβαράρ* παππούς του Στίρμπιορν του ισχυρού. Τα ίδια Σάγκας αναφέρουν ότι ο Μπιορν Έρικσον ήταν γιος του Έρικ Άνουντσον που πολέμησε με τον πρώτο Νορβηγό βασιλιά Χάραλντ Χορφάγκρε, διαδέχθηκε τον πατέρα του Άνουντ της Ουψάλα και τον θείο του Μπγερν πο Χέγεν, τα χρονικά αναφέρουν :

*"Ο βασιλιάς Όλαντ είχε έναν γιο τον Έρικ που διαδέχθηκε στον θρόνο της Ουψάλα τον πατέρα του, ήταν ένας πλούσιος βασιλιάς και στις μέρες του ο Χάραλντ Χορφάγκρε έγινε βασιλιάς της Νορβηγίας , ο πρώτος βασιλιάς που ένωσε την χώρα με το στέμμα του. Ο Έρικ της Ουψάλα είχε έναν γιο τον Μπιορν που ανέβηκε στον θρόνο μετά τον πατέρα του και βασίλευσε για πολύ χρόνο. Ο Έρικ ήταν ο πατέρας του Ερρίκου του Νικηφόρου και του Όλαφ, παππούς του Στίρμπιορν του ισχυρού"*. 
Τα Σάγκας αργότερα αναφέρουν ότι κυβέρνησε 50 χρόνια 

*"Υπήρξαν πολλές διαταραχές στο Γκότλαντ την περίοδο που ζούσε ακόμα ο Έρικ Έιντμουνσον αλλά πέθανε όταν ο Χάραλντ Χορφάγκρε έγινε βασιλιάς όλων των Νορβηγών για 10 χρόνια, μετά τον Έρικ ο Μπιορν έγινε βασιλιάς των Σουηδών 50 χρόνια, ήταν ο πατέρας του Ερρίκου του Νικηφόρου και του Όλαφ του πατέρα του Στίρμπιορν."*
Ο Σνόρρι Στούρλουσον στα ιερά Σάγκας του Όλαφ αναφέρει ότι ο Θόργκνι ο Νομοθέτης είπε :

*"Ο πατέρας μου ήταν για πολύ καιρό μαζί με τον βασιλιά Μπιορν από τον οποίο έμαθε τις τακτικές και τις μεθόδους του, στην εποχή του το βασίλειο της Σουηδίας βρισκόταν σε μεγάλη δύναμη, ήταν εξαιρετικά αγαπητός και κοινωνικός με τους φίλους του"*. 
Όταν πέθανε ο Μπιορν οι γιοι του Όλαφ και Έρικ εκλέχτηκαν βασιλείς της Σουηδίας, ο Έρικ θα αποκληρώσει τον ανιψιό του Στίρμπιορν.
Ο Αδάμ της Βρέμης ωστόσο αναγνωρίζει τον Έμουντ Έρικσον σαν τον προκάτοχο του Ερρίκου του Νικηφόρου, όπως φαίνεται οι Σουηδοί είχαν ένα σύστημα συμβασιλείας και ο Έμουντ Έρικσον ήταν συμβασιλέας του Μπιορν Έρικσον, το όνομα του Μπιορν μεταφράζεται στα Σουηδικά σε *"αρκούδα"*.

Παραπομπές
----------

1. ↑
2. ↑
3. ↑
4. ↑  .

Εξωτερικοί σύνδεσμοι
--------------------

* Νορβηγικό Λεξικό
* Τα Σάγκας του Ερβαβάρ
* Τα Σάγκας του Χάραλντ Χορφάγκρε
* Τα Σάγκας του Όλαφ Χάραλντσον

|  |
| --- |
| Μπιορν Έρικσον **Δυναστεία του Μούνσε** |
| Βασιλικοί τίτλοι |
| ΠροκάτοχοςΈρικ Άνουντσον | **Ήμι-μυθικός βασιλιάς της Σουηδίας**περί το 882-περί το 932 | ΔιάδοχοςΕρρίκος ο Νικηφόρος |



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Björn Eriksson  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Συντεταγμένες: 38°53′10″N 40°30′6″E﻿ / ﻿38.88611°N 40.50167°E﻿ / 38.88611; 40.50167

Το **Μπινγκιόλ** (τουρκικά: Bingöl, ζαζαϊκά: Çolig, κουρδικά: Çewlîg, αρμενικά: Ճապաղջուր *Τσαπαγτζούρ*) είναι πόλη στην ανατολική Τουρκία. Περιβάλλεται από βουνά και πολυάριθμες παγετωνικές λίμνες, εξ ου και η ονομασία της πόλης η οποία στα τουρκικά σημαίνει χίλιες λίμνες. Τον τελευταίο καιρό, η πόλη έχει γίνει δημοφιλής τουριστικός προορισμός. Σύμφωνα με εκτιμήσεις του 2017, έχει πληθυσμό άνω των 111.000 κατοίκων. Το Μπινγκιόλ είναι η πρωτεύουσα της Επαρχίας Μπινγκιόλ, μια από τις 81 επαρχίες της Τουρκίας.

Κατά τον Μεσαίωνα, το Μπινγκιόλ ήταν γνωστό ως **Ῥωμανούπολις** από τον βυζαντινό αυτοκράτορα Ρωμανό Α΄ Λεκαπηνό, ο οποίος την ενσωμάτωσε οριστικά στη Βυζαντινή Αυτοκρατορία το 942. Αρχικά αποτελούσε υποδιαίρεση του θέματος της Μεσοποταμίας, αλλά αργότερα (περί το 970) ανυψώθηκε σε ξεχωριστό θέμα.

Παραπομπές
----------

1. ↑  Statistical Institute[*νεκρός σύνδεσμος*]
2. ↑  Οικονομίδης, Νικόλαος (1972). *Les Listes de Préséance Byzantines des IXe et Xe Siècles* (στα Γαλλικά). Παρίσι, Γαλλία: Editions du Centre National de la Recherche Scientifique. σελ. 359.

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Μπινγκιόλ**  |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 151478846
* LCCN: n2005025088
* GND: 4243380-0

 |

 |

|  |  |
| --- | --- |
| 

|  |
| --- |
| * Πύλη:Τουρκία
 |

 |
Το **Μπιρ Σαλάχ** (αραβικά: *بئر صالح*, γαλλικά: *Bir Salah*) είναι πόλη η οποία βρίσκεται στα ανατολικά της Τυνησίας, εντός του Κυβερνείου του Σφαξ, μεταξύ του Ελ Τζεμ και της Ελ Χενσά. Το 2004 είχε πληθυσμό της τάξεως των 4.638 κατοίκων.

Είναι γνωστό για τους ελαιώνες και το λάδι του, καθώς και τον σημαντικό αριθμό κρεοπωλείων του, τα οποία εκτείνονται κατά μήκος της RN1.

Χάρη στις προσπάθειες διεθνούς συνεταιριστικής δράσης, η πόλη διαθέτει βιβλιοθήκη.

Παραπομπές
----------

1. ↑  (Γαλλικά) Απογραφή του 2004 (Εθνικό Ινστιτούτο Στατιστικής) Αρχειοθετήθηκε 2015-09-24 στο Wayback Machine.

Συντεταγμένες: 35°11′31.56″N 10°42′38.88″E﻿ / ﻿35.1921000°N 10.7108000°E﻿ / 35.1921000; 10.7108000

|  |  |
| --- | --- |
| 

|  |
| --- |
| * Πύλη:Τυνησία
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Bir Salah  της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Συντεταγμένες: 40°27′N 50°5′E﻿ / ﻿40.450°N 50.083°E﻿ / 40.450; 50.083

Το **Μπινέ**(επίσης, **Μπίνα Σταράγια** και **Μπίνι Σέλο**) είναι οικισμός και δήμος στο Μπακού του βορειοανατολικού Αζερμπαϊτζάν. Έχει πληθυσμό 26,395 κατοίκων. Είναι η πλησιέστερη αστική περιοχή στο αεροδρόμιο του Μπακού, και ήταν κάποτε το σπίτι σε μια από τις μεγαλύτερες αγορές της χώρας, μέχρι που μετακινήθηκε στο νοτιότερο άκρο του Μπακού, κοντά στο Λοκμπατάν. Η νέα αγορά έχει το όνομα Μπίνε Μπαζάρ παρά την χαμένη γεωγραφική σημασία της.

Παραπομπές
----------

* Μπινέ (Μπακού) - GEOnet Names Server

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Αζερμπαϊτζάν
 |

 |
Στις 17 Οκτωβρίου 2021 διεξήχθησαν **προεδρικές εκλογές στο Πράσινο Ακρωτήριο**, έξι μήνες μετά τις βουλευτικές εκλογές της 18ης Απριλίου.

Στην εκλογή συμμετείχαν 7 υποψήφιοι. Ο απερχόμενος Πρόεδρος Ζόρζε Κάρλος Φονσέκα έχει διατελέσει δύο θητείες ως τώρα και θα ήταν αντισυνταγματικό να διεκδικήσει τρίτη. Οι επικρατέστεροι υποψήφιοι ήταν δύο: ο 61χρονος Ζοζέ Μαρία Νέβες του ΑΚΑΠΑ, ο οποίος έχει διατελέσει τρεις θητείες ως Πρωθυπουργός και κράτησε τη θέση για 15 χρόνια, το 2001-2016, και ο 71χρονος Κάρλος Βέιγκα, ένας αρχηγός του Κινήματος για τη Δημοκρατία, ο οποίος ήταν Πρωθυπουργός το 1991-2000.

Ο Ζοζέ Μαρία Νέβες κέρδισε στην προεδρική εκλογή συγκεντρώνοντας το 51,5% των ψήφων.

Εκλογικό σύστημα
----------------

Το πολίτευμα του Πράσινου Ακρωτηρίου είναι ημιπροεδρική δημοκρατία, δηλαδή ο Πρωθυπουργός έχει εκτελεστική εξουσία και ο Πρόεδρος είναι ο αρχηγός του κράτους. Ο Σύμφωνα με το Σύνταγμα του Πράσινου Ακρωτηρίου, ο Πρόεδρος εκλέγεται με δημοκρατικές, άμεσες εκλογές, με καθολική και μυστική ψηφοφορία, για πενταετή θητεία. Η θητεία του Προέδρου είναι ανανεώσιμη για μία μοναδική φορά, δηλαδή κανείς δεν μπορεί να διατελέσει πάνω από δύο θητείες. Το εκλογικό σύστημα είναι πλειοψηφικό δύο γύρων. Ο υποψήφιος που θα εξασφαλίσει την απόλυτη πλειοψηφία συγκεντρώνοντας πάνω από 50% των ψήφων ανακηρύσσεται νικητής. Αν στον πρώτο γύρο δεν αναδειχθεί νικητής, τότε διεξάγεται δεύτερος γύρος στον οποίον συμμετέχουν οι δύο επικρατέστεροι υποψήφιοι του πρώτου.

Η ένταση του χρώματος είναι ανάλογη της προσέλευσης στις εκλογές.

Αποτελέσματα
------------

Αποτελέσματα της προεδρικής εκλογής| Υποψήφιος | Κόμμα | Ψήφοι | % |
| --- | --- | --- | --- |
|  | Ζοζέ Μαρία Νέβες |  ΑΚΑΠΑ | 95.803 | 51,7% |
|  | Κάρλος Βέιγκα |  ΚγΔ | 78.474 | 42,4% |
|  | Κασιμίρο ντε Πίνα | Ανεξάρτητος | 3.343 | 1,8% |
|  | Φερνάντο Ρότσα | Ανεξάρτητος | 2.516 | 1,4% |
|  | Έλιο Σάντσες | Ανεξάρτητος | 2.119 | 1,1% |
|  | Γκίλσον Άλβες | Ανεξάρτητος | 1.558 | 0,8% |
|  | Χοακίμ Μοντέιρο | Ανεξάρτητος | 1.378 | 0,7% |
| **Σύνολο** | **185.191** | 100% |
| Άκυρα / λευκά ψηφοδέλτια | 5.928 | 3,1% |
| Εγγεγραμμένοι ψηφοφόροι / προσέλευση | 398.865 | 47,96% |
| Πηγή: Εκλογική Επιτροπή |

Παραπομπές
----------

1. 1 2  Silva, Beatriz Ramalho da. «What you need to know about Cape Verde's presidential election». *www.aljazeera.com* (στα Αγγλικά). Ανακτήθηκε στις 19 Οκτωβρίου 2021.
2. ↑  AfricaNews (18 Οκτωβρίου 2021). «Former Cape Verdean PM Jose Maria leading in Presidential elections». *Africanews* (στα Αγγλικά). Ανακτήθηκε στις 19 Οκτωβρίου 2021.
3. ↑  «FAO.org :». *www.fao.org*. Ανακτήθηκε στις 19 Οκτωβρίου 2021.
4. ↑  «IFES Election Guide | Elections: Cape Verde President 2016». *www.electionguide.org*. Ανακτήθηκε στις 19 Οκτωβρίου 2021.
5. ↑  «Eleições Presidenciais de 2021 - Cabo Verde». *eleicoes.cv*. Αρχειοθετήθηκε από το πρωτότυπο στις 7 Μαΐου 2021. Ανακτήθηκε στις 19 Οκτωβρίου 2021.
Ο **Προεδρεύων Αξιωματούχος του Σκωτικού Κοινοβουλίου** (Σκωτικά γαελικά:*Oifigear-Riaghlaidh*, σκωτικά:*Preses o the Scots Pairlament*) είναι ο πρόεδρος του Σκωτικού Κοινοβουλίου, που εκλέγεται από τα Μέλη του Σκωτικού Κοινοβουλίου. Είναι επίσης (αυτός ή αυτή) ηγέτης του Συλλογικού Σώματος του Σκωτικού Κοινοβουλίου και έτσι φαίνεται ως συμβολική μορφή για ολόκληρ τον οργανισμό. Δύο **Αναπληρωτές Προεδρεύοντες Αξιωματούχοι** εκλέγονται για να βοηθήσουν να εκπληρώσει τον ρόλο. Το γραφείο του Προεδεύοντος Αξιωματούχου είναι στο Κουήνσμπερρυ Χάουζ.

Το πρώτο πρόσωπο που έφερε την θέση ήταν ο Σερ Ντέηβιντ Στιλ, που διορίσθηκε το 1999.

Κατάλογος Προεδρευόντων αξιωματούχων
------------------------------------

|  | Όνομα | Εισήλθε στο αξίωμα | Έφυγε από το αξίωμα | Πρώην κόμμα |
| --- | --- | --- | --- | --- |
|  | 1. | Σερ Ντέηβιντ Στιλ | 12 Μαΐου 1999 | 7 Μαΐου 2003 | Φιλελεύθεροι Δημοκράτες |
|  | 2. | Τζωρτζ Ράιντ | 7 Μαΐου 2003 | 14 Μαΐου 2007 | Σκωτικό Εθνικό Κόμμα |
|  | 3. | Άλεξ Φέργκιουσον | 14 Μαΐου 2007 | *Incumbent* | Συντηρητικοί |
|

Κατάλογος Αναπληρωτών Προεδρευόντων Αξιωματούχων
------------------------------------------------

* Πατρίσια Φέργκιουσον (1999-2001)
* Τζωρτζ Ράιντ (1999-2003)
* Μούρρευ Τος (2001-2007)
* Τρις Γκόντμαν (2003-σήμερα)
* Άλασνταιρ Μόργκαν (2007-σήμερα)
Ο **Προκόπιος Παπαδημητρακόπουλος**, (Ζυγοβίτσι 1801 - Πάτρα 1890), ήταν Έλληνας αγωνιστής του 1821 και πολιτικός. Πήρε μέρος σε πολλές μάχες στην επανάσταση του 1821 και μετά την απελευθέρωση διορίσθηκε σε πολλές πολιτικές θέσεις, νομάρχης, έπαρχος κι εκλέχτηκε και βουλευτής.

Γεννήθηκε στο Ζυγοβίτσι Γορτυνίας το 1801 και μαθήτευσε στη Χίο κοντά στον Νεόμφυτο Βάμβα. Τιμήθηκε με το αργυρό αριστείο του αγώνος και το χρυσό παράσημο του τάγματος του Σωτήρος. Πέθανε και τάφηκε στην Πάτρα το 1890 όπου ζούσε τα τελευταία χρόνια της ζωής του.

Στρατιωτικός βίος
-----------------

Με την κήρυξη της επανάστασης το 1821 γύρισε στην Πελοπόννησο και πήρε μέρος στην Άλωση της Τριπολιτσάς, έπειτα υπό τις διαταγές του Σέκερη πήρε μέρος στην αποτυχημένη έφοδο για την κατάληψη του Ναυπλίου. Στα τέλη του 1821 με το σώμα του Θ. Κολοκοτρώνη παίρνει μέρος στην πολιορκία της Πάτρας και ήταν στο σώμα που κατέλαβε το ληνό του Σαΐτ Αγά. Πάντα στο στρατιωτικό σώμα του Κολοκοτρώνη πήρε μέρος στη Μάχη στα Δερβενάκια και στην πολιορκία και πτώση του Ναυπλίου. Μετά την πτώση του Ναυπλίου στα χέρια των Ελλήνων μπήκε στο στρατιωτικό σώμα του Π. Κεφαλά και πολέμησε στη Μάχη στο Μανιάκι όπου σώθηκε, καθότι, ως ιδιαιτέρως μορφωμένος και φερέγγυος ήταν γραμματέας του Παπαφλέσσα και ακολουθώντας πιστώς τις διαταγές του, αποχώρησε με το άλογο και τα έγγραφα του Παπαφλέσσα. Η σέλα του Παπαφλέσσα παρέμεινε στην οικογένεια του, και κατόπιν μιας κλοπής, προσφέρθηκε ως δωρεά απο το Γεώργιο Δ. Παπαδημητρακόπουλο, στη Βιβλιοθήκη της Δημητσάνας () οπου φυλάσσεται μέχρι και σήμερα και είναι απο τα πιο δημοφιλή εκθέματα της Λαογραφικής Συλλογής.

Πολιτικός βίος
--------------

Το 1828 διορίσθηκε από την Κυβέρνηση Καποδίστρια γραμματέας κι έπειτα έπαρχος Μεθώνης, Κορώνης και Νεοκάστρου, στη συνέχεια διορίσθηκε γραμματέας στη νομαρχία Μεσσηνίας κι έπειτα έπαρχος Τριφυλίας. Το 1836 διορίσθηκε από την Κυβέρνηση Άρμανσπεργκ γραμματέας αρχικά και μετά τμηματάρχης του υπουργείου εσωτερικών. Μετά την Επανάσταση της 3ης Σεπτεμβρίου του 1843 διορίσθηκε στη σειρά έπαρχος Ηλείας, Τριφυλίας, Πύλου, Λιβαδειάς, Παρνασσίδος, Οιτύλου κι έπειτα νομάρχης Λακωνίας. Το 1856 διορίσθηκε με το Βασιλικό Διάταγμα της 21/02/1856, νομάρχης Κυκλάδων, αλλά το 1857,με Βασιλικό Διάτγμα της 6/12/1857, απολύθηκε για την όλη στάση του στην υπόθεση Οθωμανού υπηκόου όταν κατέφυγε στη Σύρο με τη συνοδεία μιας Μουσουλμάνας την οποία είχε απαγάγει. Τότε παρενέβη ο Τούρκος πρόξενος στη Σύρο προκειμένου να λύσει τη διαφορά ανάμεσα στις δικαστικές και διοικητικές αρχές. Αυτό εξέθετε την ανεξαρτησία του Ελληνικού κράτους. Έπειτα Νομάρχης Μεσσηνίας και Αχαΐας και Ήλιδος. 

Το 1868 η κυβέρνηση Βούλγαρη τον διόρισε νομάρχη Λακωνίας αλλά δεν δέχτηκε τη θέση, κατέβηκε υποψήφιος βουλευτής στις εκλογές του 1872 καταφέρνοντας να εκλεγεί.

Παραπομπές
----------

1. 1 2 3 4 5 6 7 8 9  Φορολογούμενος, 16 Φεβρουαρίου 1890, από το μουσείο τύπου Πατρών
2. ↑  Λεωνίδας Μπίστης, «Οι Νομάρχαι Κυκλάδων», Επετηρίς Εταιρείας Κυκλαδικών Μελετών, τομ.8(1969-1970), σελ.206

Πηγή
----

* Λεωνίδας Μπίστης, «Οι Νομάρχαι Κυκλάδων», Επετηρίς Εταιρείας Κυκλαδικών Μελετών, τομ.8(1969-1970), σελ.201-238, ιδ.206
Ως **προδιαβήτης** χαρακτηρίζεται μια κατάσταση χρόνιας υπεργλυκαιμίας, στην οποία τα επίπεδα γλυκόζης είναι χαμηλότερα από όσο απαιτείται για να τεθεί η διάγνωση του σακχαρώδους διαβήτη, ωστόσο είναι υψηλότερα από τα φυσιολογικά. Ένα ποσοστό ανθρώπων (5%-10% ανα χρόνο) με προδιαβήτη θα εμφανίσει διαβήτη. Δεν υπάρχει συμφωνία στην επιστημονική κοινότητα για τα διαγνωστικά κριτήρια, πάντως ο Παγκόσμιος Οργανισμός Υγείας χρησιμοποιεί το επίπεδο σακχάρου στο αίμα (από 110 εως 125 mg/dL αφού έχουν περάσει 8 ώρες μετά την κατανάλωση γεύματος) ενώ το τέστ ανοχής γλυκόζης εμφανίζει αποτελέσματα ανάμεσα στο 140-200 mg/dL στις 2 ώρες μετά την κατάνάλωση γλυκαιμικού ποτού.

Παραπομπές
----------

1. 1 2  Bansal 2015, σελ. 296.

Πηγές
-----

* Bansal, Nidhi (2015-03-15). «Prediabetes diagnosis and treatment: A review». *World Journal of Diabetes* **6** (2). doi:10.4239/wjd.v6.i2.296. PMID 25789110.. Ανακτήθηκε στις 2020-07-03.
Συντεταγμένες: 51°29′54.01″N 00°07′31.76″W﻿ / ﻿51.4983361°N 0.1254889°W﻿ / 51.4983361; -0.1254889﻿ (Palace of Westminster)

Ο **πύργος Βικτώρια** (αγγλικά: *Victoria Tower*) είναι μεγάλο κτήριο τετράγωνου σχήματος στο νοτιοδυτικό άκρο των ανακτόρων του Ουέστμινστερ στο Λονδίνο και τμήμα του κτηριακού συγκροτήματος του βρετανικού κοινοβουλίου. Η κατασκευή του ολοκληρώθηκε το 1860 και αποτελούσε το υψηλότερο κτήριο του κόσμου την εποχή εκείνη με 98,5 μέτρα ύψος.

Περιγραφή
---------

Έχοντας ύψος 98,5 μέτρα είναι λίγο πιο ψηλός από τον *πύργο Ελισάβετ* (ευρύτερα γνωστός ως Μπιγκ Μπεν) ο οποίος είναι 96,3 μέτρα και βρίσκεται στο βόρειο άκρο των ανακτόρων. Εντός του πύργου Βικτώρια υπάρχουν 14 ορόφοι εκ των οποίων στους 12 στεγάζονται τα αρχεία του βρετανικού κοινοβουλίου. Στο εσωτερικό του διαθέτει σκελετό από χυτοσίδηρο ο οποίος πέρα από το εξωτερικό πετρόκτιστο περίβλημα αποτελεί το κύριο δομικό στοιχείο που στηρίζει την όλη κατασκευή.

Η μεγαλοπρεπής κύρια είσοδος στην βάση του πύργου αποτελεί την *Είσοδο του Μονάρχη* από την οποία εισέρχεται ο εκάστοτε μονάρχης του Ηνωμένου Βασιλείου κατά την τελετή της έναρξης των εργασιών του κοινοβουλίου. Στην κορυφή του πύργου, κυματίζει η σημαία του Ηνωμένου Βασιλείου, ή, η σημαία με τους βασιλικούς θυρεούς όταν ο μονάρχης βρίσκεται εντός των ανακτόρων του Ουέστμινστερ.

Ιστορία
-------

Μετά την μεγάλη πυρκαγιά των ανακτόρων του Ουέστμινστερ στις 16 Οκτωβρίου 1834, κατά την οποία καταστράφηκε μεγάλο τμήμα των κτηρίων και σχεδόν όλα τα έγγραφα του κοινοβουλίου, ο πύργος σχεδιάστηκε ως ασφαλές κτήριο από πυρκαγιά προκειμένου να στεγάσει τα αρχεία του βρετανικού κοινοβουλίου, με τον αρχιτέκτονα του να είναι ο Τσαρλς Μπάρρυ ο οποίος ανέλαβε τον γενικό επανασχεδιασμό των ανακτόρων. Ο θεμέλιος λίθος τέθηκε στις 22 Δεκεμβρίου του 1843, και η κατασκευή του ολοκληρώθηκε το 1860. 

Η αρχική του ονομασία ήταν *ο πύργος του Βασιλιά* καθώς η φωτιά του 1834 είχε καταστρέψει τα ανάκτορα κατά την βασιλεία του Γουλιέλμου Δ΄, το 1897 όμως μετονομάστηκε σε *πύργος Βικτώρια* ως απόδοση τιμής για το αδαμάντινο ιωβηλιαίο έτος (75 χρόνια βασιλείας) της βασίλισσας Βικτώρια.

Κατά την εποχή της κατασκευής του ο πύργος ήταν το ψηλότερο κτήριο στον κόσμο με 98,5 μέτρα ύψος από το έδαφος έως την βάση της σημαίας, και άλλα 22,3 μέτρα έως την κορυφή της σημαίας.

Φωτογραφικό υλικό
-----------------

* Θέα του Λονδίνου από τον πύργο Βικτώρια, 1930Θέα του Λονδίνου από τον πύργο Βικτώρια, 1930
* Άποψη της κυρίας εισόδου του πύργουΆποψη της κυρίας εισόδου του πύργου
* Άποψη της νεογοτθικής αρχιτεκτονικής διακόσμησηςΆποψη της νεογοτθικής αρχιτεκτονικής διακόσμησης
* Θέα του πύργου από τα νότιαΘέα του πύργου από τα νότια

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πύργος Βικτώρια (Ουεστμίνστερ)** |

1. ↑
2. ↑  «Early Day Motions – EDM 1199: Union Flag at Parliament». UK Parliament. 29 Μαρτίου 2010. Ανακτήθηκε στις 20 Φεβρουαρίου 2010. [*νεκρός σύνδεσμος*]
3. ↑  Hough, Andrew (2 June 2012). «The Queen's Diamond Jubilee: 'Big Ben to be renamed Elizabeth Tower'». *Daily Telegraph*.. Ανακτήθηκε στις 9 July 2014.
Το **Ναϊάγκαρα Φολς** (αγγλικά: Niagara Falls) είναι πόλη στο Οντάριο στον Καναδά. Βρίσκεται στη δυτική όχθη του ποταμού Νιαγάρα στην περιοχή Γκόλντεν Χόρσου του Νότιου Οντάριο, με πληθυσμό 88.071 κατοίκων κατά την απογραφή του 2016. Αποτελεί μέρος της Μητροπολιτικής Περιοχής Απογραφής Σαιντ Κάθαρινς- Ναϊάγκαρα (CMA). Η πόλη ενσωματώθηκε στις 12 Ιουνίου 1903 και βρίσκεται κάθετα του ποταμού από το Ναϊάγκαρα Φολς της Νέας Υόρκης. Σε αυτήν την τοποθεσία, ο ποταμός Νιαγάρας ρέει πάνω από τους καταρράκτες του Νιαγάρα, δημιουργώντας ένα φυσικό θέαμα που προσελκύει εκατομμύρια τουρίστες κάθε χρόνο.

Η τουριστική περιοχή κοντά στους καταρράκτες περιλαμβάνει πύργους παρατήρησης, πολυώροφα ξενοδοχεία, καταστήματα με σουβενίρ, μουσεία, εσωτερικά υδάτινα πάρκα, καζίνο και θέατρα, κυρίως με πολύχρωμες πινακίδες νέον και διαφημίσεις. Άλλα μέρη της πόλης περιλαμβάνουν γήπεδα γκολφ, πάρκα, ιστορικές τοποθεσίες από τον πόλεμο του 1812 και κατοικημένες γειτονιές.

Παραπομπές
----------

1. ↑  *Canada 2016 Census*.
2. ↑  «Niagara Falls, City Ontario (Census Subdivision)». *Census Profile, Canada 2016 Census*. Αρχειοθετήθηκε από το πρωτότυπο στις 5 Μαρτίου 2017.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 145341268
* LCCN: n83051993
* GND: 4214013-4
* NKC: ge426560

 |

 |
Ο **Ντήτριχ Β΄**, γερμ.: Dietrich II (άκμασε 1147-72) από τον Οίκο της Κλέβης ήταν κόμης της Κλέβης από το 1147 έως το 1172.

Βιογραφία
---------

Ήταν γιος του Άρνολντ Α΄ κόμη της Κλέβης και της Ίντας της Βραβάντης, κόρης του Γοδεφρείδου Α΄ κόμη του Λουβαίν.

Η κομητεία της Κλέβης (γερμ.: Grafschaft Kleve, ολλανδ.: Graafschap Kleef) ήταν μία κομητική πολιτεία της αυτοκρατορίας της Γερμανίας, σήμερα εν μέρει στη Γερμανία (μέρος της βόρειας Ρηνανίας-Βεστφαλίας) και εν μέρει στις Κάτω Χώρες/Ολλανδία (τμήματα του Λίμπουρχ, της βόρειας Βραβάντης και του Χέλρελαντ). Οι ηγέτες της, που ονομάζοντο κόμητες, είχαν μία ειδική και προνομιακή θέση στην αυτοκρατορία. Η κομητεία της Κλέβης αναφέρεται για πρώτη φορά τον 11ο αι. Στο 1417 η κομητεία έγινε δουκάτογερμ.: Herzogtum Kleve, ολλανδ.: Hertogdom Kleef), και οι ηγεμόνες της αναβαθμίστηκαν σε δούκες.

Η ιστορία της σχετίζεται στενά με αυτή των γειτόνων της: τα δουκάτα του Γύλιχ, του Μπεργκ, του Χέλρε και της κομητείας του Λα Μαρκ. Το 1368 η Κλέβη και το Λα Μαρκ ενώθηκαν. Το 1521 τα Γύλιχ, Μπεργκ, Κλέβη και Λα Μαρκ σχημάτισαν τα Ενωμένα δουκάτα Γύλιχ-Κλέβης-Λα Μαρκ. Η περιοχή βρισκόταν και στις δύο πλευρές του ποταμού Ρήνου, γύρω από την πρωτεύουσα Κλέβη και κάλυπτε περίπου τις σημερινές περιοχές Κλέβη, Βέζελ και την πόλη του Ντούισμπουργκ.

Βιογραφία
---------

Νυμφεύτηκε την Aδελαΐδα, κόρη του Γκέμπχαρντ Γ΄ κόμη του Ζούλτσμπαχ, και είχαν τέκνα:

* Ντήτριχ Γ΄ άκμ. 1172-88, κόμης της Κλέβης.
* Αδελαΐδα της Κλέβης.
* Άρνολντ (π. 1155-1201), παντρεύτηκε την Αδελαΐδα του Χάινσμπεργκ.

Παραπομπές σε πηγές
-------------------

1. ↑  p4291.htm#i42905. Ανακτήθηκε στις 7  Αυγούστου 2020.
2. 1 2 3 4 5  Darryl Roger Lundy: (Αγγλικά) *The Peerage*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 166921220
* GND: 143220268

 |

 |
Ο **Σαλμανασέρ Α´**, ήταν βασιλιάς της Ασσυρίας (1275 π.Χ. - 1245 π.Χ.), γιος και διάδοχος του βασιλιά της Ασσυρίας Αντάντ Νιραρί Α'. Ένας σκληρός πολεμοχαρής βασιλιάς νίκησε αμέσως οκτώ βασίλεια στα βόρεια της Ασσυρίας, κατέστρεψε το κάστρο του Αρινού μεταφέροντας τη σκόνη του στο Ασσούρ, κατέλαβε ολόκληρο το βασίλειο των Μιτάννι ενσωματώνοντας το στην Ασσυρία. Κατέκτησε το ισχυρό βασίλειο του Ουραρτού στον Καύκασο και την πολεμική φυλή των Γκουτίς που ζούσε στα βουνά του Ζαγρός στο Ιράν, τύφλωσε 14.400 αιχμαλώτους από το ένα μάτι ενώ ήταν ο πρώτος Ασσύριος βασιλιάς που αποίκησε με αιχμαλώτους τις ερημικές περιοχές της αυτοκρατορίας. Η ισχύς της Ασσυρίας ανέβηκε σημαντικά τόσο που έγινε για πρώτη φορά το ισχυρότερο βασίλειο της Ασία. Ο βασιλιάς των Χετταίων Χατουσίλι Γ΄ ο πρωταγωνιστής της μάχης του Καντές φοβήθηκε τη μεγάλη άνοδο της Ασσυρίας και αναγκάστηκε να συμμαχήσει με τον πρώην μεγάλο του αντίπαλο Φαραώ της Αιγύπτου Ραμσή Β' για να την αντιμετωπίσει (1259).

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 30  Μαρτίου 2015.

Πηγές
-----

* *The names means: "[the god] Shulmanu is preeminent"; Georges Roux, Ancient Iraq (Penguin, 3rd ed. 1992), p. 295.*
* *Helmut Freydank, AoF 3 (2005), 45-56*.

Εξωτερικοί σύνδεσμοι
--------------------

* Πολυμέσα σχετικά με το θέμα  Shalmaneser I στο Wikimedia Commons

  



|  |  |  |
| --- | --- | --- |
| Προκάτοχος:**Αντάντ Νιραρί Α'** | **Βασιλιάς των Ασσυρίων1275–1245** | Διάδοχος:**Τικουλτί Νινουρτά Α'** |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 220762675
* GND: 1017738254

 |

 |
Η **Σαλονία**, λατιν.: *Salonia*, ήταν Ρωμαία σκλάβα και αργότερα απελεύθερη, που έζησε στα μέσα τού 2ου αι. π.Χ. και η οποία ήταν η δεύτερη σύζυγος τού Κάτωνα τού Πρεσβύτερου. Ήταν η νεαρή κόρη τού δούλου Σαλόνιου, που ήταν υπογραμματέας τού Κάτωνα τού Πρεσβύτερου. Μετά το τέλος της πρώτης του συζύγου, ο Κάτων άρχισε να παρηγορείται με μία σκλάβα, που επισκαπτόταν κρυφά το κρεβάτι του.

Ωστόσο, ο γιος του Μάρκος Πόρκιος Κάτων Λικινιανός και η σύζυγος τού γιου του αποδοκίμασαν τη σχέση, έτσι ο Κάτων αποφάσισε να νυμφευτεί τη Σαλονία, για να λύσει το πρόβλημα. Ωστόσο, όταν το έμαθε ο Μ. Π. Κ. Λικινιανός παραπονέθηκε, ότι τώρα το πρόβλημά του ήταν με τον γάμο τού πατέρα του με τη Σαλονία. Ο Κάτων απάντησε ότι αγαπούσε τον γιο του, και γι' αυτόν τον λόγο, ήθελε να έχει περισσότερους γιους σαν αυτόν.

Το 154 π.Χ. η Σαλονία γέννησε τον Mάρκο Πόρκιο Κάτωνα Σαλονιανό  που ήταν μόλις πέντε ετών, όταν απεβίωσε ο πατέρας του. Μέσω του γιου της, η Σαλονία έγινε γιαγιά τού Λεύκιου Πόρκιου Κάτωνα και τού Mάρκου Πόρκιου Κάτωνα, και προγιαγιά τού Κάτωνα τού Νεότερου.

Σημειώσεις
----------

1. 1 2  www.strachan.dk/family/porcius.htm.
2. ↑  «Salonii» (Ρωσικά)
3. ↑  «Digital Prosopography of the Roman Republic» (Αγγλικά) 3944. Ανακτήθηκε στις 10  Ιουνίου 2021.
4. ↑  «Digital Prosopography of the Roman Republic» (Αγγλικά) 3369. Ανακτήθηκε στις 10  Ιουνίου 2021.
5. ↑  Plutarch, *Cato the Elder*, 24.2.
6. ↑  Plutarch, *Cato the Elder*, 24.1.
7. ↑  Plutarch, *Cato the Elder*, 24.3
8. ↑  Plutarch, *Cato the Elder*, 24.4.
9. ↑  Plutarch, *Cato the Elder*, 24.4
10. ↑  Plutarch, *Cato the Elder*, 24.5
11. ↑  Plutarch, *Cato the Elder*, 24.6